Henricus Dominus Branceduni, universis præsentes litt. inspecturis, salutem in Domino. Noveritis quòd cùm nos haberemus  possideremus, vel quasi, in domo seu villâ de Bonnay, pertinente ad Abbatiam Trenorchiensis,  ejusdem villæ vel domûs appendiciis  hominibus, tailliam, gardiam, sivè salvamentum  servitium,  omnimodam justitiam magnam  parvam, nos religiosis viris Abbati  Conventui Trenorchiensis omnia prædicta,  si quid plus in prædictas habere possumus vel debemus, donamus  in eos transferimus in puram heleemosinam  recompensationem damnorum quæ eis nos  prædecessores nostri  fecimus multipliciter  injustè. Et in possessionem vel quasi, omnium prædictorum, dictum Abbatem  Conventum per Gaufridum de Vari, loco eorum, Monachum  Procuratores dicti loci de Bonnay, induximus, nihil in prædictis juris vel prorsùs consuetudinis nobis vel nostris successoribus retinentes. Præfati verò Abbas  Conventus ob donationem  concessionem hujusmodi, nos  successores nostros de omnibus damnis, injuriis, refactis, per nos  prædecessores nostros illatis, absolverunt impenitùs,  quitaverunt;  associaverunt in omnibus bonis quæ fiunt  fient de cætero in eorum ordine, tam in capite quàm in membris. In hujus autem donationis robur  testimonium, præsentes fecimus Litteras, unâ cum sigillo reverendi Patris Seguini Dei gratiâ Episcopi Matisconensis, sigilli nostri munimine roborari. --- Et nos prædictus Seguinus Matisconensis Episcopus, ad præces  instantiam ejusdem Henrici Domini Branceduni, sigillum nostrum præsentibus duximus apponendum. Actum  datum anno Domini M. CC. L. septimo mense Novembris. Il pend un sceau de cire avec la figure d’un homme à cheval.